cahit sinong puno sa ibang lupain huag naman nilang papanginoonin, ang gayong usapa'guinananap na tambing pasiya ng lahat na siyang susundin. ang haring pepino'nag asaua naman sa cay reyna berta na dugo ring mahal. anac ng dakila na si herlin cesar sa manga romanong bilang caauaan. haring si pepino anac ay dalaua na si carlomagno ang panganay niya, at ang icalaua'princesa lamberta na sulang maningning ng ama at ina. niyong tumanda na ang haring pepino nahalili naman ay si carlomagno, siya nga ang naguing kilabot ng turco at sa catapanga'nabantog sa mundo. ang uica ni turping arzobispong banal na cay carlomagnong laguing caalacbay, ang siyang sumulat niyong casaysayan ng cay carlomagnong laki'cataasan. catauan ay timbang at ayos na ayos na cung pagmalasin ay nacalulugod ang laki at taas at bayaning kilos mamamangha cahit sino mang manood. labintatlong dangcal lagay ng taas at tatlong dangcal ang lapad ng balicat at tatlo pang punto, at nacagugulat cung siya'tuminging may galit na hamac.